OpenLLM-France/wikimedia huggingface dataset:
# Mundu Berria

Mundu Berria Amerika eta Ozeania kontinenteak dira. Izen eurozentrikoa da. XV. mendearen amaieran europarrek Amerika aurkitu zutenez geroztik erabiltzen da, eta Mundu Zaharrari —hau da, europarrek ordurako ezaguna zuten geografia eremuari— kontrajartzen zaio. Europarrek, Amerika aurkitu zen arte, uste zuten mundua eurek ezagutzen zituzten lurraldeez soilik osatua zegoela, hau da, Europa, Afrika eta Asia zirela mundu osoa.
Berdin, izen hau, ez da mundu moderno edo mundu garaikidearen sinonimo bezala interpretatu behar, azken bi kontzeptu hauek, garai historiko zehatzei erreferentzia egiten baitiete eta ez lurralde edo kontinente zehatz bati.
Kristobal Kolonen lehen bidaietan, berak zein Europan bidaia hauen berriak jasotzen zituzten pertsonek, Ekialde Urrunera iritsi zela uste izan zuten. Hala ere, bere hirugarren bidaian (1498-1500) Kristobalek berak, lurralde berri bat zela suposatu zuen, ordurarte ezezaguna zen lurralde bat. Honela, 1507tik aurrera, kartografia, Amerika, kontinente berri bat bezala adierazten hasi zen, Juan de la Cosa eta Martin Waldseemüllerren lanetatik abiatuta.

## Egungo erabilera

Gaur egun, izenaren erabilera, honako arlo hauetara mugatzen da:
* Testuinguru historiko batean, Amerikaren europar aurkikuntzari erreferentzia egiteko
* Biologian, soilik Amerikan aurkitzen diren espezie taldeak deskribatzeko, Mundu Zaharrean aurkitzen direnekin alderatuz.
* Ardo ekoizpenean
** Europa eta Afrika iparraldeko ardo ekoizpen toki tradizionaletatik kanpo ekoitzitako edozein ardo, bereziki Amerika iparralde eta hegoaldekoak, Hegoafrikakoak eta Australasiakoak
** Mundu berriko ekoizleek ezagun egin duten ardo estilo bat deskribatzeko. Estereotipikoki, Australia eta AEBetako Kalifornia estatuan ekoiztutakoak, eta mahats barietateagatik, mahastiagatik baino gehiago deskribatua, ardo hauek helduak dira, kolore ilunagokoak, gorputz gehiagorekin, leunak, frutatuagoak eta europar produktu tradizionalak baino alkohol gehiagodunak. Izena, edozein ardogintza eskualdetan ekoiztutako ezaugarri hauetakoren bat edo guztiak dituen ardo bat deskribatzeko erabiltzen da. Alderantziz, Mundu Berrian ekoiztutako ardo bat, Mundu Zaharreko estilokotzat hartua izan liteke.
Ikus daitekeenez, Amerika beti Mundu Berritzat hartzen den bitartean, Ozeania, testuingurua eta ikuspuntuaren arabera, Mundu Zahar edo Berri bezala har daiteke.

## Musikan

* Dvoraken 9. Sinfoniak, izen bezala, Mundu Berria hartzen du.

## Kanpo estekak

* Datuak: Q127834
# Monica Vitti

Maria Luisa Ceciarelli (Erroma, 1931ko azaroaren 3a - ibidem, 2022ko otsailaren 2a), Monica Vitti izen artistikoz ezaguna, Italiako zinema-antzezlea izan zen. Antzerkian hasi zen lehenengo. 1955ean hasi zen zineman lanean, komediak eginez. Michelangelo Antonioni zuzendariarekin egin zituen film ospetsuenak: L´aventtura (1960), La notte (1961), L´eclisse (1962), Deserto rosso (1964). Geroztik, umorezko filmak egin zituen eta, aldi berean, antzerkian ere lan egin zuen. Beste film batzuk: Modesty Blaise (1966), Teresa la ladra (1973), Il tango della gelosia (1978), Io so che tu sai io so (1982), Francesca è mia (1986), Scandalo Segreto (1989).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q106881
* Multimedia: Monica Vitti / Q106881
# Monika Cassens

Monika Cassens, ezkongabe-izenaz Monika Thiere, (Tröbitz, Alemania, 1953ko otsailaren 28a) alemaniar badminton jokalari ohia da.
Bere kirol-ibilbidean zehar 101 nazioarteko lehiaketa irabazi zituen. Sei bider jarraian irabazi zuen Poloniako Badminton Irekia, 1975 eta 1980 bitartean. 1990ean Malta International txapelketa irabazi zuen.
* Datuak: Q1944590
* Multimedia: Monika Cassens / Q1944590
# Monika Brodka

Monika Maria Brodka (Żywiec, Polonia, 1987ko otsailaren 7a- ) punk rock abeslaria da. Poloniako Pop Idol saioaren hirugarren edizioa irabaztean egin zen famatu.

## Biografia

Monika Brodka Polonia hegoladeko Żywiec hirian jaio zen. Hamazazpi urte zituela Poloniako Pop Idol saioa irabazi zuen eta urte berean Album diskoa argitaratu zuen. Hilabete pare batean "urrezko diskoa" izatea lortu zuen. 2006an bigarren diskoa atera zuen, Moje piosenki ("nire abestiak"), hau ere "urrezko diskoa" izan zena.
Lau urte pasa ondoren hirugarren diskoa plazaratu zuen, Granda izenekoa. Musika estiloan aldaketa handia egin zuen rock elektronikoa jorratuz. "Platinozko disko bikoitza" izatea lortu zuen. Atzerrian ere kritika onak izan zituen.
2012ko maiatzean Los Angelesera joan zen LAX izeneko EPa grabatzera. Diskoko singleak "Varsovie" eta "Dancing Shoes" izan ziren, ingelesez garbatu zituen gainera. "Varsovie" abestiak urteko abesti onenaren Fryderyk saria lortu zuen. 2016an Clashes diskoa atera zuen.

## Diskografia

* Album (2004, BMG)
* Moje piosenki (2006, BMG)
* Granda (2010, Sony Music)
* LAX (2012, Kayax) - EPa
* Clashes (2016, Kayax / Play It Again Sam)
* MTV Unplugged (2018) - zuzenekoa
* Brut (2021)
* Sadza (2022) - EPa

## Erreferentziak

* 1 2 «Bestseller charts and awards :: Polish Society of the Phonographic Industry» web.archive.org 2013-10-14 (Noiz kontsultatua: 2019-03-04).
* ↑ (Ingelesez) Khan, Andrew. (2011-11-17). «Pop musik: the sound of the charts in … Poland» The Guardian ISSN 0261-3077. (Noiz kontsultatua: 2019-03-04).
* ↑ «Listy bestsellerów, wyróżnienia :: Związek Producentów Audio-Video» web.archive.org 2011-07-21 (Noiz kontsultatua: 2019-03-04).
* ↑ «Płyta Brodka - "LAX" - Onet Muzyka» web.archive.org 2013-10-14 (Noiz kontsultatua: 2019-03-04).
* ↑ «Nominowani i laureaci :: Nagroda muzyczna - Fryderyk :: Związek Producentów Audio-Video» www.zpav.pl (Noiz kontsultatua: 2019-03-04).

## Kanpo estekak

* (Ingelesez) Webgune ofiziala
* Datuak: Q149703
* Multimedia: Monika Brodka / Q149703
# Monico (Wisconsin)

Monico Ameriketako Estatu Batuetako inkorporatutako herri bat da. Oneida konderrian dago, Wisconsin estatuan. 260 biztanle ditu, 54,6 kilometro koadroko azaleran banatuta.

## Ikus, gainera

* Oneida konderrian

## Kanpo estekak

* Datuak: Q1885179
* Multimedia: Monico, Wisconsin / Q1885179
# Monifieth

Monifieth, Eskoziako gaeleraz: Monadh Feith, Eskoziako udalerri bat da, Angus eskualdean. Tayko fiordoaren iparraldeko ertzean dago.
2008ko erroldaren arabera 8.220 biztanle zituen.

## Kanpo estekak

* Datuak: Q3179174
* Multimedia: Monifieth / Q3179174
# Moniga del Garda

Moniga del Garda Italiako udalerri bat da. Bresciako probintzian kokatuta dago, Lombardia eskualdean. 2.614 biztanle ditu, 14,65 kilometro koadroko azaleran banatuta.

## Mugakideak

Moniga del Gardak honako udalerri hauekin egiten du muga:
Bardolino Padenghe sul Garda Soiano del Lago Manerba del Garda

## Kanpo estekak

* Datuak: Q105224
* Multimedia: Moniga del Garda / Q105224
# Mugaegun (finantzak)

Finantzetan, mugaeguna edo epemuga zor edo bestelako obligazio bat ordaindu edo likidatu behar den epearen bukaera-data adierazten duen terminoa da. Mugaeguna finantza-eragiketa adostu duten pertsonen artean adosten da gehienetan. Mugaegunean hartzaileak zorra likidatu ez badu, aparteko interesak ordaindu behar izaten ditu.

## Kanpo estekak

* Datuak: Q384660
# Mugaga

Mugaga, Nafarroako mendi bat da, Andiako mendilerroan dagoena. Trinidad de Iturgoien izeneko mendia osatzen duten tontorretako bat da, Trinidadeko Mendietako txikiena. Mugaga, hiru tontortxotaz osatuta dago. Bata, 1217 metrokoa, hiruretatik garaiena da. Hegoaldekoak, 1207 metro ditu, eta, azkenik, erdialdekoak, 1215.

## Abiapuntuak

Iturgoienetik, Trinidadeko ermitara igotzen den bidea hartzen da. Behin bertara heldu ondoren, lepora jaitsi behar da, Mugagatik banatzen duena, bere lehen tontorrera iritsiz, 1217 metrokoa, eta garaiena dena. Orain, kilometro 1 egin behar da muinotik hegoaldeko tontorrera iristeko, non postontzia eta Mugagako erpin geodesikoa aurkitzen diren. Bidean, erdialdeko tontorretik igarotzen da, 1215 metroko garaiera duena.
Lezaunetik, Trinidadeko bidetik igotzen da, Trinidad eta Mugaga tontorrak banatzen dituen lepora iritsiz.

## Kanpo estekak

* euskal-herria.org webgunean
* Datuak: Q12263851
# Mugairi

Mugairi Oronoz-Mugairiko auzoa da.

## Pertsonaia ezagunak

* Iñaki Otxandorena (1977-), pilotaria.

## Kanpo estekak

* Datuak: Q12263852
# Muga planetarioak

Planetaren mugak edo muga planetarioak (ingelesez: planetary boundaries) marko kontzeptual bat da non Lurra sistemaren egonkortasunerako funtsezkoak diren 9 prozesuren egoera ebaluatzen diren; horietakoren bat gaindituz gero, arriskuan jar daitekeelako planetaren gaineko bizigarritasuna.
Planetako bederatzi mugak hauek dira:
* Krisi klimatikoa.
* Ozeanoen azidifikazioa.
* Ozono-geruzaren zuloa.
* Nitrogenoaren eta fosforoaren zikloa.
* Uraren erabilera.
* Deforestazioa eta beste aldaketak lurzoruaren erabileran.
* Biodibertsitatea galtzea.
* Atmosferako partikulek eragindako kutsadura.
* Kutsadura kimikoa.
Kontzeptua nazioarteko 28 zientzialarik proposatu zuten 2009an Johan Rockström eta Will Steffen zientzialariak buru zirela. Zientzialari horien helburua "giza garapenerako jarduera-eremu segurua" definitzea, erabilia izan zedin esparru guztietako gobernuek, nazioarteko erakundeek, gizarteko eragileek, sektore pribatuak eta komunitate zientifikoak. Muga planetario kontzeptuak Nature edo Science bezalako zientzia-aldizkari entzutetsuetan maiz agertzen da, eta erreferentziazko marko kontzeptual bihurtu da, NBE edo Davoseko Munduko Ekonomia Foroa erakundeen erabilera horren adibidea izanik.
Hasieran 9 muga definitu bazituzten ere, 2015ean egindako lana berrikusi zuten eta beste hiru muga edo atalase gehitu zituzten.

## Erreferentziak

* ↑ (Gaztelaniaz) «Cuáles son los 9 límites que mantienen a la Tierra en equilibrio (y qué riesgos corremos por haber pasado 4)» BBC News Mundo (Noiz kontsultatua: 2024-03-21).
* ↑ (Ingelesez) «Planetary boundaries» www.stockholmresilience.org 2012-09-19 (Noiz kontsultatua: 2023-04-28).
* 1 2 Kaiera, Zientzia. (2021-12-29). «Planetaren mugak gainditzen» Zientzia Kaiera (Noiz kontsultatua: 2023-04-28).

## Kanpo estekak

* Datuak: Q961310
* Multimedia: Planetary boundaries / Q961310
# Mugabe and the White African

Mugabe and the White African (euskaraz: «Mugabe eta Afrikar Zuriak») Lucy Bailey eta Andrew Thompsonek zuzenduriko dokumentala da. Filmean, Chegutuko baserri batean bizi den familia Zimbabwetar zuri baten bizitza kontatzen du, Zimbabweko gobernua bertako lurraldeak birbanatzen ari den unean.
Filmak Mike Campbell eta bere suhia den Ben Freeth aurkezten ditu Robert Mugabe eta bere gobernuaren aurka egindako auzian. Filma Erresuma Batuan aurkeztu zen 2009ko urriaren 21ean London Film Festivalean.

## Kanpo estekak

* Datuak: Q6932066
# Motor unibertsal

Motor unibertsala korronte zuzenez nahiz maiztasun industrialeko Korronte alterno monofasikoz elika daitekeen motorra da. Motorraren haril induzitzailea eta induzitua seriean konektatuta daude; alde horretatik, korronte zuzeneko serie motorra bezalakoa da, hau da, estatorean eta errotorean harilak ditu, eta atal bateko harilak beste atalekoekin seriean konektatuta daude kolektorearen eta ikatzen (eskuilen) bitartez. Korronte zuzenez nahiz korronte alternoz elika daitekeelako deritzo motor unibertsal. Oso abio-momentu handia du, eta motorraren abiadura kontrolatu egin daiteke korronte elikatzailearen tentsioa aldatuz. Korronte alterno monofasikoa baino ez dagoenean eta potentzia handia behar denean erabiltzen dira. Bestalde, etxetresna elektrikoetako motor txikietan ere (daratulua, irabiagailua...) oso erabilia da.

## Erreferentziak

* ↑ Motor unibertsala zthiztegia.elhuyar.org

## Kanpo estekak

* Datuak: Q1455610
* Multimedia: Electric motors Universal / Q1455610
# Motots

Mototsa edo, Ipar Euskal Herrian, motoa ilea bilduta sortzen den orrazkera mota da. Mototsa sortzeko, ilea multzoan hartzen da eta, gehienetan buruko larruazaletik ahalik eta hurbilen estutu ondoren, gomazko xingola batekin edo ilea batuta mantentzen duen beste edozein elementurekin lotzen da.
Mototsean ilea aske eraman daiteke, edo bere baitan bilduta. Bigarren kasu horretan moto ere deritzo.

## Kanpo estekak

* Datuak: Q15240969
* Multimedia: Bun hairstyle / Q15240969
# Motovun

Motovun (italieraz: Montona edo Montona d'Istria) Istria erdian, Kroazian, dagoen herrixka eta udalerria da. Antzina, zeltek eta ilirioek haien gotorlekuak eraiki zituzten egungo Motovunen kokalekuan. Herriaren izena ere zelta jatorrikoa da, Montonatik eratorria, "herri bat mendixketan" esan nahi duena. Herrixkako biztanleak 531 dira, eta guztira 983 dira udalerrian bizi direnak (2001); horietatik 192 italieraz mintzatzen dira ama-hizkuntza gisa. Parenzana, Triestetik Porečera zioan trenbidea, 1902 eta 1935 bitartean hiriaren azpitik igaro zen.

## Erreferentziak

* ↑ (Ingelesez) Motovun. 2022-04-16 (Noiz kontsultatua: 2022-04-26).

## Kanpo estekak

* Datuak: Q998826
* Multimedia: Motovun / Q998826
# Motown

Motown, baita Tamla-Motown ere, estatubatuar diskoetxea da, musika beltza ekoizten duena. Detroiten sortua (Detroitek «Motor City», motorraren hiria, izengoitia du eta hortik datorkio bere izena Mot–, motorraren erroa, eta –town, hiria esan nahi duena), estatubatuar musika popularretan ikaragarrizko eragina izan du eta baita mundu osokoan ere. Berry Gordyko sortu zuen 1959ko urtarrilaren 12an Tamla Records izenpean. 1960ko hamarkadan bere urrezko aroa bizi zuen eta «Motown Sound» izeneko bere soinua garatu zuen.
Egun hainbat marka ditu, estiloaren arabera:
* Soul: Motown, Tamla, Gordy, Mel-o-dy, Miracle eta Mo-West.
* Gospel: Divinity.
* Rock: Infinity, Morocco, Rare Earth eta Ardent.
* Jazz: Blaze, Chisa eta Workshop.
* Country: Hitsville, Melodyland eta MC.
* Besteak: Ecology, Gaiee eta Black Forum.

## Kanpo estekak

* Diskoetxearen webgune ofiziala (Ingelesez)
* Datuak: Q43327
* Multimedia: Motown / Q43327
# Motoyama-ji

Motoyama-ji edo Shippōzan Motoyama-ji (japonieraz: 七宝山 本山寺) , Japoniako Mitoyo (Kagawa) hirian dagoen tenplu budista bat da, Shikokuko erromesbidean dagoena. Tenpluan gurtzen den irudia Batō Kannon da. Erromesbideko 70. tenplua da.

## Historia

Kūkai monjeak sortu zuen 807 urtean Kōyasan Shingon-shū sektako tenplu hau. Gaur egun dakusagun eraikin nagusia berriz 1.300 urtean berreraikitakoa da.

## Eraikin aipagarriak

* Eraikin nagusia, 1300 urtean berreraikia, Altxor nazionala.
* Sanmon atea, 1147 urtekoa, Kultur ondarea.
* Bost solairutako pagoda, 1913 urtekoa.
* Daishidō.
* Chinjudō, 1547 urtekoa.

## Iruditegia

* Eraikin nagusia.
* Sanmon atea.
* Pagoda.
* Daishidō.
* Chinjudō.

## Ikus, gainera

* Shikokuko erromesbidea

## Kanpo estekak

* Datuak: Q3325310
* Multimedia: Motoyama-ji / Q3325310
# Motordun txalupa

Motordun txalupa, orohar, belaontzia eta ur motoaz erabat ezberdina den eta helize bat edo erreaktore bat bultzatzen duen barne-errekuntzako motore batez mugitutako ontziari deritzo. Alabaina, Abordaiak Prebenitzeko Nazioarteko Araudiak "makinaria bidez bultzatutako edozein ontzi" bezala definitzen du. Txalupa azkar bat azkar mugitzeko diseinatutako motordun txalupa bat da, lasterketetan erabiltzen dena ur eskiatzaileak atoian eramateko, patruilaontzi bezala eta helburu militardun ontzi armatu azkar bezala. Txalupa puzgarriak ere, motore batekin patruilaontzi edo pasaiarien ontzi motel bezala balio dezaketenak lehorreratutako ontzi batera garraiatzeko teknikoki motordun txalupa bezala sailkatzen dira.
Hiru aldaera ezagun daude motorrari dagokionez: barnealdekoa, kanpoaldekoa (edo karelez kanpokoa, eta barnealde/kanpoaldekoa.
* Barnealdekoak ontzi barnean, ardatza eta helizea izan ezik guztia du barnean. Barnealdeko motorraren bi konfigurazio daude: transmisio zuzena eta V eran. Transmisio zuzenean motorra ontziaren erdialdetik gertu muntatzen da ardatz bultzatzailea justu kanpoaldean, txopan duela, V erako transmisioan motorra txopan atzera begira muntatzen den bitartean, ardatzak brankarantz begiratzen duelarik, txoparantz V bat eginez.
* Karelez kanpoko motorra edo kanpoaldekoa ontziaren txopan jartzen da, eta barne-errekuntzako motorra du, martxa murrizgailua (transmisioa) eta helizea.
* Barnealde/kanpoaldeko motorra aurreko bien arteko nahasketa bat da, barne errekuntzako motorra ontziaren barnean eta martxa murrizgailua eta helizea kanpoan daudelarik.
Motordun txalupak asko aldatzen dira tamaina eta konfigurazioari dagokionez, 4 metroko Boston Whaler irekitik hasi eta ozeano bat zeharkatzeko gai diren luxuzko yateetaraino.
Oro har, bolante bat izaten dute gidatzeko, lema erara.

## Historia

Helizea motor batera (kasu honetan lurrunezkoa) jada XVIII. mendean Birminghamen James Wattek gehitu zuen arren, gasolina motorra ez zen XIX. mendearen azken zatiraino garatu, une horretan Frederick William Lanchesterrek bi osagaiak, lehen motordun txalupa britainiarra sortzeko, Oxforden probatua, uztartzeko ahalmenaz jabetu zenean. Beranduago, garai horretan bertan, euren feluka Monterrey kliperraren bertsio primitiboetan eraldatzen hasi ziren, bertan put-put bezala ere ezagutzen zirenak.

## Kanpo estekak

* Datuak: Q622416
* Multimedia: Motorboats / Q622416
# Motorsex

Motorsex 2003. urteko udan Bilbon (Bizkaia) sortutako euskal musika taldea da.

## Taldekideak

* Xenen (gitarra).
* Bernar (bateria).
* Niko (baxua eta ahotsak).

### Aurreko partaideak

* Joakin (gitarra).
* Koldo (ahotsa).

## Historia

Laukotea MCD taldearen hasierako partaideek (Bernar, Joakin eta Niko) eta Koldok osatu zuten. Taldearen izena hitz joko bat da, Motorhead eta Sex Pistols izenekin egindakoa, hain zuzen, eta hala taldearen musika estiloa aurresan daiteke. Musika egiteko filosofia berezi bat aukeratu zuten, copylefta hain zuzen ere. Modu honetan beraien musika zabaltzeko hainbat bide erabili dute. Adibidez kantu guztiak webgunetik doan jaitsi daitezke, baita eMule bitartez ere.
2003ko abuztuan 1. single-a grabatu zuten bi abestirekin. 2004ko otsailean 3 kantuko 2. single-a grabatu zuten, Ramones taldearen bertsio bat sartuz. Azkenik, 2004ko ekainean taldearen 1. diskoa grabatu zuten: En Crudo. Zuzeneko grabaketa izan zen, MCD taldearen pausoak jarraituz.
2006ko otsailetik aurrera Xenenek hartu zuen gitarra jotzearen ardura Joakinen ordez. Osagai berri honekin taldearen 3. single-a grabatu zuten bi abesti berrirekin 2006ko ekainean.
2007ko udan, lan eta familia kontuak zirela-eta Koldok taldea utzi zuen eta taldea hirukote bezala gelditu zen.
2008ko abuztuan 4. single-a grabatu zuten bi abestirekin.
2009ko 2. single-k (V eta VI) eta CD-split "Un&Dos" Zona84-rekin grabatu zituzten

## Diskografia
### Singelak

* Single-I Soy un animal / La veo (2003)
* Single-II Motorsex / Muertos / Somebobo (2004)
* Single-III Mahattan fly / Que asco me doy (2006)
* Single-IV Dog eat dog / Be wrong / Hombre-bomba (2008)
* Single-V Perdido el norte (2009)
* Single-VI Motorcycle / Vete (2009)
* Single VII (2010)
* Single VIII (2012)
* Single IX (2017)

### Zuzenekoak

* En Crudo (2005)

### Split CD-ak

* Un&Dos: Motorsex + Zona84 (2009)

### Bideoak

* Soy un animal (2005)
* Qué asco me doy! (2006)
* Hombre-Bomba (2008)
* Highway To Train (2011)
* Breakin The Wall (2012)
* Civilian War (2013)
* Odio (2017)
* Abandonen España (2017)

## Ikus, gainera

* Euskal Herriko musika garaikidea
* Bilboaldeko musika taldeak

## Kanpo estekak

* (Gaztelaniaz) Taldearen webgune ofiziala
* Soy un animal bideoklipa (Youtube)
* Qué asco me doy! bideoklipa (Youtube)
* iSOUND gunea
* MySpace gunea
* elHood gunea
* La Fonoteca webguneko biografia
* Datuak: Q3391535
# Motosaburo Masuyama

Motosaburo Masuyama (japonieraz: 増山 元三郎, Masuyama Motosaburō, Otaru, Hokkaido, Japonia, 1912ko urriaren 3 – 2005eko uztailaren 3) estatistikari bat izan zen, ezaguna Japonian inferentzia estatistikoa eta estatistikaren metodo matematikoak bultzatzeagatik. 1947 urtean Asahi saria jaso zuen eta Deming saria 1951 urtean. 1971 urteko talidomidaren biktimengatiko epaiketan, Japonian bertan, talidomidaren efektu kaltegarriak egiaztatu zituen estatistikoki.
# Myrmidonistis

Myrmidonistis Crambidae familiako tximeleta genero bat da. Bere espezie tipoa Myrmidonistis hoplora da.

## Espezieak

| Espeziea | Irudia | Egoera |
| Myrmidonistis hoplora | | daturik gabe |

## Kanpo estekak

* Datuak: Q6948378
# Myspace

MySpace gizarte-sare zerbitzu bat da, milaka erabiltzaileren profilez osatua. Bertan lagun sareak, taldeak, blogak, argazkiak, bideoak, musika eta erabiltzaile arteko mezulari bat aurki ditzakegu. Tom Andersonek sortu zuen eta 2007an 200.623.371 erabiltzaile zituen iada.
Estatu Batuetan izugarrizko arrakasta bilakatu zen sortu zenean, batez ere nerabe eta gazteen artean; ia herritar guztiek ezaguna izateraino iritsi zelarik.
Erabiltzaile arteko erlazioez gain, musika taldeentzat profil bereziak sortu ziren MySpacen, bertan beraien kantuak, bideo eta argazkiak jar zitzaten, horrela beraien publizitatea egiteko (MySpacek ere irabazi egingo lukeelarik, orrialdeko publizitateagatik kobratzen duelako).

## MySpacek dituen ezaugarriak

Myspacek ezaugarri ugari eskaintzen dizkio bere erabiltzaileei. Hauek dira ezaugarri horietako batzuk:

### Buletinak

Buletinen bidez erabiltzaileek beren lagunei berri edo informazioa bidali ditzake, bakoitzari banaka banaka bidali ordez. Informazio hori 10 bat egun barru ezabatu egiten da.

### Taldeak

Tresna honen bidez talde baten kide diren erabiltzaileek orrialde eta mezu taula bat elkarbanatzen dute. Taldearen administratzaileak aukera dezake nor sartzen den eta nor ez.

### MyspaceIM

MySpaceko erabiltzaile izena erabiltzen duen bat-bateko mezularia da. Bertatik MySpaceko mezuak bidali, lagun berriak gehitu eta komentarioak idatzi daitezke.

### MySpaceTV

YouTubeko bideoak elkarbanatzeko zerbitzu moduko bat da.

### Aplikazioak

2008an MySpacek aplikazioak programatzeko interfaze bat jarri zuen, bertan beraien profiletan jar zitzaketen aplikazioak sortzeko. Facebookean dagoen aplikatiboen antzekoak dira hauek.

### MySpace Mobile

Telefono mugikor bidez erabil daitekeen MySpacearen bertsioa da Myspace Mobile.

### MySpace News

RSS bidez berriak jasotzeko aukera ematen duen zerbitzua da. Botazio bidez materia ordenatzeko aukera ere ematen du, boto gehien dituen materia gorago aurkituko delarik.

### MySpace Karaokea

ksolo.myspace.com MySpace eta kSolo arteko elkartzea da, erabiltzaileei beraiek grabatutako grabazioak beraien profil orrialdera igotzeko aukera ematen die, eta bere lagunek puntuatu ditzakete grabazio horiek.

### MySpace Polls

Erabiltzaileei botazioak sortzeko aukera ematen die, beraien lagunei botatzeko esan diezaiokete eta gai ezberdinei buruz bozkatu.

### Beste zerbitzu batzuk

MySpace Sports (Kirolak), MySpace Books (liburuak), MySpace Horoscopes (Horoskopoak), MySpace Jobs (lanpostuak), y MySpace Movies (filmak).

## Musika

Musikariek MySpacen dituzten profiletan beraien kantuen erakusgarri moduan kantu batzuk egoten dira MP3 formatuan igota. Erabiltzaile arruntek erakusgarri horiek beraien profiletan jarri ditzakete, beraien profila ikusten ari direnak musika hori entzun dezaten. Musikari berri askok beraien musikari publizitatea egiteko eta saltzeko MySpacea erabili izan dute, famatua izan ala ez doan jar dezaketelako hor beraien kantua, eta milioika pertsonak izango dute hori ikusteko aukera.

## Kanpo estekak

* Datuak: Q40629
* Multimedia: Myspace / Q40629
# Münchhausen am Christenberg

Münchhausen am Christenberg Alemaniako udalerria da. Hessen estatuan kokatuta dago, [[Marburg-Biedenkopf (barrutia)|Marburg-Biedenkopf]] barrutian. 2014an 3.435 biztanle zituen 41,54 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q582545
* Multimedia: Münchhausen (am Christenberg) / Q582545
# Münchweiler an der Alsenz

Münchweiler an der Alsenz Alemaniako udalerria da. Renania-Palatinatua estatuan kokatuta dago, [[Donnersberg barrutia|Donnersberg]] barrutian. 2014an 1.237 biztanle zituen 7,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q642327
* Multimedia: Münchweiler an der Alsenz / Q642327